הסמינר אשר אורגן ע"י משרד התיירות כלל את ערי התיירות המובילות בארץ – ירושלים, תל אביב, אילת וכמובן – נתניה, שיוצגה ע"י מנכ"לית האגודה לעידוד התיירות נתניה, אולגה לוריה.
במסגרת הסמינר התקיימו מסיבות עיתונאים ובלוגרים ידועים מרוסיה אשר נחשפו למוקדי התיירות בנתניה ולאטרקציות הייחודיות לעיר עבור התיירים מרוסיה.
"נתניה היא עיר תיירות בינלאומית המושכת תיירים מכל העולם לרבות רוסיה, התיירים אוהבים את העיר ונהנים מהאטרקציות הרבות ומחוף הים האהוב עליהם. לשמחתנו יותר ויותר מלונות ברמה של חמישה כוכבים בוחרים בנתניה, רק לאחרונה בישרה ראש העיר מרים פיירברג-איכר על מלון חדש ויוקרתי של רשת דן שיוקם בנתניה ואנו שמחים וגאים על כך", אמרה לוריה.
בסמינר השתתף שגריר ישראל ברוסיה, גרי קורן, וכן התקיימו פגישות בין מנכ"לית האגודה לעידוד התיירות נתניה ונציגי העיר התאומה סנט פטרסבורג והנהלת מחוז קורורטני. במסגרת הביקור סוכם כי נתניה תארח בחודש נובמבר אירוע יוקרתי במסגרת ימי סנט פטרסבורג בהשתתפות הרכב המחול המוסיקלי מורושקה.